नल कनेक्शन के अभाव में बेकार पड़ा है शौचालय
एकतरफ सरकार स्वच्छ भारत अभियान के तहत घर-घर शैचालय बनाने पर जोर दे रही है, दूसरी ओर कस्बे में विधायक कोष से बना शौचालय पानी के अभाव में अनुपयोगी साबित हो रहा है। मोहल्लेवासी खुले में शौच जाने को मजबूर हैं। नगरपालिका के वार्ड 16 बैरवा और माली बस्ती के मध्य में विधायक कोष से पांच लाख रुपए की लागत से कार्यकारी एजेंसी कृषि विपणन बोर्ड ने शौचालय बनाया था। साफ-सफाई और संचालन के लिए नगरपालिका को सौंपा गया था। पालिका को ही नल और बिजली का कनेक्शन लेकर रखरखाव करना था, लेकिन एक वर्ष बाद भी इसमें नल और बिजली का कनेक्शन नहीं हो सका। शौचालय में लगे कई उपकरण बेकार हो गए या चेारी हो गए। मोहल्लेवासी रामगोपाल, मांगीलाल सुमन, मौसमी बाई ने बताया कि इस शौचालय को शुरू करने के लिए कई बार नगरपालिका सहित स्थानीय पार्षद को बताया, लेकिन किसी ने ध्यान नहीं दिया। ईओ ने संभालने सेे किया इंकार, विपणन बोर्ड ने कहा संभला दिया
अधिकारीने कहा नहीं संभालाया शौचालय
नगरपालिकाके अधिशासी अधिकारी भागीरथ पांचाल ने बताया कि कृषि विपणन बोर्ड की ओर से उन्हें कोई शौचालय संभलाया गया हो, यह उनकी जानकारी में नहीं है। वहीं कृषि विपणन बोर्ड के अधिशासी अभियंता एसबी गुप्ता ने बताया कि उन्हाेंने शौचालय को रखरखाव और साफ-सफाई के लिए नगर पालिका के सुपुर्द कर दिया है। नल-बिजली का कनेक्शन भी पालिका को लेकर शौचालय चालू करवाना था।
मांगरोल. शौचालय उपयोग से पहले ही जीर्ण-शीर्ण हो गया।
परेशानी
hin_Deva hin_Deva hin_Deva hin_Deva hin_Deva kas_Deva